CONVENI DE COL·LABORACIÓ ENTRE LA UNIVERSITAT DE BARCELONA I (NOM DE L’EMPRESA) PER A LA CREACIÓ DE LA CÀTEDRA UB (TÍTOL DE LA CÀTEDRA)

# **REUNITS**

D’una part, el Dr. Joan Guàrdia Olmos, Rector Magnífic de la Universitat de Barcelona en virtut del nomenament per Decret 4/2024, de 03 de gener de 2024 (DOGC núm. 9073, de 05 de gener de 2024), com a representant legal d’aquesta institució, amb domiciliació a Gran Via de les Corts Catalanes, 585, 08007 Barcelona, i NIF Q-0818001-J, en virtut de les competències que estan previstes en l’Estatut de la Universitat de Barcelona aprovat per Decret 246/2003, de 8 d’octubre (DOGC núm. 3993, de 22 d’octubre).

I de l’altra part el/la (dades del representant legal de l’empresa/institució)

Ambdues parts, en l’exercici de les funcions que els estan legalment atribuïdes, reconeixent-se recíprocament la capacitat legal necessària.

# **MANIFESTEN**

I. Que la Universitat de Barcelona, com a institució de dret públic, té atribuïda, entre d’altres, la funció de col·laborar amb les administracions públiques, institucions i entitats privades amb la finalitat d’elaborar, participar i desenvolupar plans i accions que contribueixin al progrés de la ciència, de la difusió de la cultura i el desenvolupament de la societat.

II- Que (nom de l’empresa) és una empresa dedicada –entre d’altres- a la investigació en l’àmbit de (delimitar els àmbits més específics), estant interessada en el desenvolupament de polítiques de suport a la investigació, docència i activitats d’interès científic en general (o paràgraf similar que descrigui la missió de l’empresa).

III. Que resulta d’interès comú a les parts la formalització del present conveni de col·laboració per a la creació de la càtedra UB – (nom de la càtedra) (en endavant denominada la “Càtedra”) amb la finalitat de promoure el desenvolupament de la docència i investigació en aquest camp específic.

En conseqüència, ambdues parts acorden subscriure el present conveni d’acord amb les següents:

# **CLÀUSULES**

### **Primera. Objectiu**

L’objectiu d’aquest conveni és definir les modalitats de col·laboració entre la UB i (nom de l’empresa) per a la creació de la Càtedra que s’adscriu a la Universitat de Barcelona, d’acord amb la normativa reguladora del procediment de creació i funcionament de les càtedres i aules de la UB, aprovada pel Consell de Govern de 5 de desembre de 2017 i actualitzada el 14 d’octubre de 2021.

La Càtedra tindrà com a objectius essencials la promoció de tot un conjunt d’activitats de docència, investigació, formació, informació i documentació en l’àmbit de ...... .(explicar la raó de ser de la càtedra, els objectius que es volen aconseguir i les activitats que es duran a terme).

# **Segona. Finançament**

Per tal de dur a terme les activitats de la Càtedra, (nom de l’empresa) es compromet a aportar els recursos necessaris durant la vigència del present conveni en les condicions següents (desglossar les dotacions per als diferents anys, d’acord amb la memòria econòmica que s’ha de presentar per la creació de la càtedra, tenint en compte que l’aportació econòmica mínima serà de 20.000 euros anuals si no consta el nom de l’entitat patrona i de 30.000 € si hi consta).

# **Tercera.** **Direcció,** **organització** **i gestió**

D’acord amb l’article 5.1. de la normativa reguladora del procediment de creació i funcionament de les càtedres i aules de la UB, les càtedres han de tenir un director que serà nomenat pel Rector a proposta de la Comissió de Càtedres i Aules UB (CAUB). El càrrec de director ha d’estar consensuat amb ....... (nom de l’empresa) i haurà de recaure en personal acadèmic de la UB.

Són funcions del director/a:

* Proposar el programa d’activitats juntament amb ....... (nom de l’empresa)
* Responsabilitzar-se de la gestió econòmica de la càtedra
* Responsabilitzar-se de l’emissió dels informes científics, tècnics i econòmics relatius a la càtedra
* Elaborar una memòria anual de les activitats desenvolupades a la càtedra
* Representar la càtedra davant la universitat i externament
* (descriure les altres funcions que es vulguin explicitar)

Igualment, la càtedra comptarà amb una Comissió de Seguiment, que serà l’òrgan col·legiat de la càtedra, la qual estarà formada per sis membres: Rector (o persona en qui delegui), director de la càtedra, dos professors de la UB designats pel rector, dos persones de ....... (nom de l’empresa). Les funcions de la Comissió de Seguiment són les establertes a l’article 10 de la normativa reguladora del procediment de creació i funcionament de les Càtedres i Aules UB. (descriure, si es el cas, si es volen introduir altres òrgans propis de la càtedra segons el que s’estableix a l’article 9 de la normativa)

Atesa la naturalesa i temàtica de la Càtedra, aquesta quedarà adscrita a la Facultat de (explicitar el centre al qual s’adscriu) de la UB, que es constituirà com a seu de la Càtedra i centre de la UB encarregat de dur a terme la seva direcció acadèmica i gestió.

**Quarta. Imatge**

La Unitat d’Imatge corporativa i Màrqueting de la UB crearà la submarca de la Càtedra que haurà de mantenir la unitat amb la imatge corporativa de la UB.

**Cinquena. Propietat intel·lectual**

Els drets de propietat intel·lectual i industrial derivats de l’activitat de la càtedra correspondran a la UB.

Quan en el marc de la càtedra es desenvolupin projectes de recerca específics amb finançament extern a la càtedra, i tenint en compte que a més de la UB hi podrien participar altres institucions i/o empreses o ....... (nom de l’empresa), els drets de propietat intel·lectual i industrial pertanyeran a la part que els hagi generat, sempre que no existeixi cap acord de titularitat signat per les diferents parts que s’expressi en un altre sentit. En tot cas, qualsevol projecte finançat amb càrrec a la Càtedra, haurà d’indicar expressament aquesta circumstància.

**Sisena. Durada del conveni**

El present conveni tindrà una durada de ..... anys (mínim 3, màxim 4), a comptar des de la data de la seva signatura, i sis mesos abans de la seva finalització, si escau, el director de la càtedra ha de presentar al Secretari de la CAUB proposta referent a la conveniència de prorrogar o, si escau, de modificar el conveni. Qualsevol decisió al respecte, ha de ser aprovada per la CAUB.

**Setena. Causes d’extinció del conveni**

Són causes d’extinció del present conveni:

1. El transcurs de la vigència d’aquest acord.
2. El mutu acord entre les parts abans de finalitzar el termini establert.
3. La impossibilitat sobrevinguda legal o material de donar compliment a l’objecte d’aquest conveni.
4. L’incompliment greu i reiterat de qualsevol de les dues parts d’alguna de les estipulacions essencials del conveni.

En aquest cas, qualsevol de les parts podrà notificar a la part incomplidora un requeriment per tal que compleixi amb les seves obligacions. Aquest requeriment serà comunicat a la Comissió de Seguiment.

Si transcorregut el termini indicat en el requeriment persistís l’incompliment, s’entendrà resolt el conveni.

1. La denúncia d’una de les parts, comunicada a l’altra de forma expressa i per escrit amb un preavís de 6 mesos.
2. La decisió judicial declaratòria de la nul·litat del conveni
3. Qualsevol altra que contempli la norma vigent d’aplicació

**Vuitena.** **Règim jurídic**

Aquest conveni es regirà per la normativa reguladora del procediment de creació i funcionament de les càtedres i aules UB, aprovada pel Consell de Govern de la UB de 5 de desembre de 2017, per la Llei 40/2015, de règim jurídic del sector públic i les normes de Dret Administratiu aplicable.

**Novena. Interpretació i compliment**

Les parts es comprometen a intentar resoldre amistosament qualsevol controvèrsia que pugui sorgir en la interpretació o compliment d’aquest conveni abans d’iniciar qualsevol reclamació davant la jurisdicció que correspongui.

**Desena. Informació relativa al tractament de dades personals de les persones representants i de les persones de contacte de les parts signatàries**

Els responsables del tractament de les dades personals recollides en el present conveni de les persones representants així com de les dades personals de les persones de contacte que siguin necessàries tractar per executar aquest conveni són cadascuna de les parts signatàries (i, en concret, pel que fa a la Universitat de Barcelona ho és la Secretaria General). Les dades de contacte dels responsables del tractament són les següents:

* UB: Gran Via de les Corts Catalanes, 585, 08007 Barcelona i adreça de correu electrònic secretaria.general@ub.edu
* ...: ...... (responsable i correu electrònic del responsable de l’empresa)

La finalitat del tractament de les dades personals és la gestió, seguiment i execució del present conveni. La base jurídica per al tractament de les dades personals, d’acord amb l’art. 19 de l’LOPDGDD, és el compliment d’una missió realitzada en interès públic en el cas dels responsables del tractament de l’art. 77.1 de l’LOPGDD, o la satisfacció d’un interès legítim del responsable del tractament en els altres casos. Les dades personals es conservaran durant el temps necessari per complir la finalitat per la qual han estat recollides i per determinar les possibles responsabilitats que se’n poguessin derivar. No es preveu la cessió de dades a tercers, tret que sigui obligació legal.

Les persones titulars de les dades tenen dret accedir-hi, sol·licitar-ne la rectificació, la supressió, l’oposició, la portabilitat o la limitació, mitjançant un escrit adreçat al responsable del tractament, a les adreces indicades anteriorment. Si consideren que els seus drets no s’han atès adequadament poden comunicar-ho al delegat de protecció de dades de les parts signatàries:

* UB: Gran Via de les Corts Catalanes, 585, 08007 Barcelona i adreça de correu electrònic protecciodedades@ub.edu
* ... : ..... (delegat i correu electrònic del delegat de l’empresa)

Les persones titulars de les dades també poden presentar una reclamació davant de l’autoritat de control de protecció de dades competent.

Les parts es comprometen a facilitar el contingut d’aquesta clàusula a les persones de contacte de la seva institució que participin en l’execució d’aquest conveni.

**Onzena-Transparència i accés a la informació pública**

El conveni subscrit podrà ser posat a disposició dels ciutadans en el corresponent Portal de Transparència en aplicació del que disposa la Llei 19/2014, de 29 de desembre, de Transparència, Accés i Bon Govern i la resta de normativa de desenvolupament.

I, en prova de conformitat, les parts signen aquest conveni, per duplicat i a un sol efecte, en el lloc i data indicats

Universitat de Barcelona (Empresa)

Joan Guàrdia Olmos representant legal